Andrievs Niedra

Andrievs Niedra (läti keele vanas kirjaviisis Andreews Needra; 8. veebruar 1871 – 24. september 1942 Riia) oli Läti ühiskonnategelane, vaimulik, kirjanik ja poliitik.

Ta õppis Vecpiebalga kihelkonnakoolis, aastatel 1887–1889 Riias gümnaasiumis, lõpetas aastal 1890 Jelgavas kubermangugümnaasiumi. Aastatel 1891–1899 õppis ta Tartu Ülikoolis usuteadust. Ta oli korporatsiooni Lettonia liige. Prooviaastal oli ta aastatel 1900–1901 Koknese koguduses Gotthilf Wilhelm Samuel Reinhold Hillneri juures.

Ta oli aastatel 1906–1908 Matīši koguduse õpetaja, aastatel 1908–1918 Kalsnava koguduse ja Vietalva koguduse õpetajaDie evangelischen Prediger Livlands bis 1918. Böhlau Verlag Köln, Wien 1977.

Läti iseseisvussõja ajal sai ta sakslaste poolt toetatud Läti valitsuse peaministriks. Pärast sõja lõppu põgenes ta Lätist, kuid tuli tagasi 1924. aastal. Ta mõisteti riigireetmises süüdi, kuid pärast kaheaastast vangistust amnesteeriti 1926. aastal ja saadeti riigist välja. Niedra läks Saksamaale ja võttis Saksa kodakondsuse. 

Teise maailmasõja ajal naasis Riiga, kus ta suri. Andrievs Niedra on maetud Riia metsakalmistule.

Viited

 Välislingid 
Artikkel lätikeelsel ajaloosaidil

Kategooria:Läti peaministrid
Kategooria:Läti luterlike koguduste vaimulikud
Kategooria:Liivimaa vaimulikud
Kategooria:Tartu Ülikooli usuteaduskonna vilistlased
Kategooria:Korporatsioon Lettonia liikmed
Kategooria:Sündinud 1871
Kategooria:Surnud 1942